EkBass/fiwiki-20250220-pages-articles huggingface dataset:
Elviira Suulasvuo

Elviira Suulasvuo on Serpin luoma karikatyyrinen naishahmo. Serpiltä tilattiin kesällä 1939 koominen naishahmo radiota varten maailmantilanteen synkistämää ohjelmistoa keventämään. Jo alkuvaiheessa Serp kaavaili Elviira Suulasvuota esittämään näyttelijä Eine Laineen. Serp ja Laine kehittivät hahmoa yhteistyössä, Elviiran ensiesiintyminen tapahtui 24. elokuuta 1939 Eine Laineen tulkitsemana. Elviira Suulasvuo, entinen Pratström, oli nuorehko neiti-ihminen, muotiliikkeen omistaja. Hänellä oli tapana ylpeillä "hienoilla tuttavuuksillaan", mutta samalla hän oli kuitenkin "kaikkien kaveri". Miehistä hän piti hyvin paljon, muttei luottanut heihin. Hän oli ajan tasalla ja teki huomioita ympärillä olevasta yhteiskunnasta ilmiöineen ja ihmisineen, mutta karttoi poliittisia aiheita. Elviiralla oli pessimismiin taipuivainen ystävä, Saimi, jolla ei ollut tulkitsijaa. Saimin luonne oli kuitenkin tarkkaan hahmoteltu, hänet oli sijoitettu Elviiran ajatuksiin ja kuvitelmiin. Elviira Suulasvuon suosion kasvaessa Eine Laine ryhtyi esittämään häntä myös lavoilla yleisön edessä. Toisen maailmansodan aikana Laine esitti Elviiraa rintamakiertueilla, hahmo oli erittäin suosittu sotilaiden keskuudessa. Laineella oli aluksi yksinoikeus Elviiran esittämiseen. Kun monologeja alkoi ilmestyä kirjana, muutkin henkilöt alkoivat tulkita tyypiteltyä naishahmoa. Elviira Suulasvuon mielilause oli: "Yksin on olla niin ylevää, vaikk' se on joskus vähän viileää." ==Lähteet== *Laine, Eine: Pitkä päivä paistetta ja pilviä (sivut 184–186), Tammi 1967 (Kirjastoluokka 77) Luokka:Radio-ohjelmat Luokka:Kuvitteelliset henkilöt
Rauta(III)kloridi

Rauta(III)kloridi eli ferrikloridi (FeCl3) on rauta- ja kloridi-ionien muodostama ioniyhdiste. Aine on kuivana kellertävää kidemäistä jauhetta tai kokkareita ja imee helposti ilmasta vettä muodostaen kidevedellistä heksahydraattia FeCl3·6H2O. Yhdiste liukenee veteen, alkoholiin, eetteriin ja asetoniin. Ferrikloridi on melko tahraavaa. Yhdisteestä käytetään myös nimiä rautakloridi ja rautatrikloridi. Ferrikloridissa rauta on hapetusluvulla +III. Rauta(III)kloridia valmistetaan romuraudan ja kloorikaasun välisellä reaktiolla tai liuottamalla raudan oksideja tai karbonaatteja suolahappoon. Valmistuksessa voidaan myös hyödyntää esim. terästeollisuuden sivuvirtoja. Hapetuksessa kolmiarvoiseksi on kloorin sijaan mahdollista käyttää esimerkiksi happea tai vetyperoksidia. Ferrikloridia käytetään yleisesti vedenpuhdistuksessa ja jätevedenpuhdistuksessa saostuskemikaalina sekä viemäriverkostojen hajunpoistoon, kuten myös useissa reaktioissa, esim. klooraus-, Friedel–Crafts-alkylointi- ja Friedel–Crafts-asylointireaktioissa sekä piirilevyjen syövytykseen.Egon Wildermuth, Hans Stark, Gabriele Friedrich, Franz Ludwig Ebenhöch, Brigitte Kühborth, Jack Silver & Rafael Rituper: Iron Compounds, Ullmann's Encyclopedia of Industrial Chemistry, John Wiley & Sons, New York, 2000. Viitattu 11.07.2013 Suomessa ferrikloridia valmistaa Voda Nordic Oy Raahessa. Ruotsissa sekä muualla Euroopassa ferrikloridia valmistaa mm. Kemira. ==Lähteet== ==Aiheesta muualla== * Kemiran tuotesivu * Luokka:Kloridit Luokka:Rautayhdisteet
Hurghadan kansainvälinen lentoasema

Hurghadan kansainvälinen lentoasema on lentoasema Hurghadassa, Egyptissä. Vuonna 2011 lentoaseman kautta kulki 5 975 423 matkustajaa. *IATA HRG *ICAO HEGN == Lentoyhtiöt ja kohteet == *AirBaltic (Riika) *Astraeus (Leeds/Bradford, Lontoo-Gatwick) *Atlant-Soyuz Airlines (Moskova) *Austrian Airways (Wien) *Condor Airlines (Düsseldorf, München) *Edelweiss Air (Geneve, Zürich) *Egyptair (Kairo, Düsseldorf, Frankfurt, Geneve, Rooma) *Excel Airways (Lontoo-Gatwick, Manchester) *Finnair (Helsinki) *GB Airways (Lontoo-Gatwick) *Hifly (Lissabon) *Luxair (Luxembourg) *MyTravel Airways (Manchester) *S7 Airlines (Moskova-Domodedovo) *Star Airlines (Pariisi) *Thomas Cook Airlines (Glasgow, Lontoo-Gatwick, Manchester) *Thomsonfly (Lontoo-Gatwick, Manchester) *TUIfly (Frankfurt, München, Stuttgart, Hannover) *TUIfly Nordic (tilauslentoyhtiö, lentää Helsinkiin) ==Lähteet== == Aiheesta muualla == Luokka:Egyptin lentoasemat
Provisio

Provisio on välikäden saama, tulokseen perustuva palkkio työstä tai toiminnasta. Yleensä välikäsi ja myyjä ovat sopimussuhteessa, poikkeuksena tippi ja löytäjän palkkio, jotka voidaan maksaa jälkikäteen, palkinnoksi tai olla yleinen tapa. Tyypillistä provision saajalle on toimiminen agentuurin tavoin, sitomatta pääomaa itse tuotteeseen. Yleensä provisio on prosentuaalinen. Joissakin tilanteissa se voi olla myös kiinteä tai näiden yhdistelmä. == Nettimainonta == Useiden ilmaisten palvelujen taustalla (suurimpana google) on oheismainoksista perittävä palkkio, provisio, palvelun käyttäjien tekemien valintojen mukaan. Käyttäjän klikatessa mainosbanneria mainostaja maksaa sovitun palkkion palvelun tuottajalle. == Palkka == Provisiopalkkauksessa, esimerkiksi myyntityössä, palkka lasketaan myyntituloksen perusteella, eikä se ole kiinteä tai perustu ajalliseen suoritteeseen, kuten tunti- tai kuukausipalkka. Yleisiä esimerkkejä ovat myyntimiehet ja puhelinmyyjät. Provisiopalkkauksessa työntekijä tekee työnsä yrittäjäriskillä, välikätenä. == Luottokortit == Luottokorttiyhtiöt ja pankit perivät korttitapahtumista provision kauppiaalta. Pankkikorttitilityksissä provisio on ollut kiinteästi hinnoiteltu. Luottokorttiyhtiöt käyttävät kuitenkin yleisesti prosentuaalista provisiohinnoittelua. Maksukorttien ja luottokorttien toimintatavat eroavat kuitenkin toisistaan, maksukorteissa osa provisiosta otetaan maksuaikana myyjältä, luottokorteissa taas asiakasta rahoitetaan ja osa provisiosta otetaan kuukausimaksussa, luoton tavoin. Visa ja Mastercard käyttävät edullisempia provisioita kuin American Express tai Diners Club. Tästä syystä edellä mainittujen korttien hyväksyttävyys kauppaliikkeissä on huomattavasti suurempi kuin jälkimmäisten. Kauppaketjujen omista luottokorteista kauppias ei joudu maksamaan provisiota, sillä kortit ovat heidän omiaan. == Katso myös == * Luottokortti Luokka:Talous
Pak Ou

thumb|Buddhan patsaita Pak Oussa. Pak Ou -luolat sijaitsevat Laosissa Mekong- joen varrella noin 25 kilometriä Luang Prabangin kaupungista ylävirtaan. Ne ovat tärkeä osa kaupungin historiaa. Pak Ou -luolia on kaksi: alempi Tham Ting- ja ylempi Tham Phum. Luolat olivat lähiseudun kyläläisten tärkeitä palvontapaikkoja jo ennen buddhalaisuuden omaksumista valtauskonnoksi. Myöhemmin kuninkaalliset ottivat luolatemppelit suojelukseensa. Uudenvuoden aikaan kuningas seuranaan joukko Luang Prabangin silmäätekeviä teki luolille pyhiinvaellusmatkan. Pak Ou -luolissa on yhteensä yli 4000 buddhapatsasta, joista suurin osa seisoo "sadetta kutsumassa" -asennossa kädet alas ojennettuna. Tämä on erityisesti Laosissa yleinen tapa kuvata Buddha, muualla se on harvinaisempi. == Kuvagalleria == Laos-Pak Ou-Hoehle-04-gje.jpg Laos-Pak Ou-Hoehle-08-Boote-gje.jpg Laos-Pak Ou- Hoehle-18-untere Hoehle-Buddhas-gje.jpg Laos-Pak Ou-Hoehle-14-untere Hoehle- Buddhas-gje.jpg Laos-Pak Ou-Hoehle-34-obere Hoehle-Ausgang-gje.jpg Laos-Pak Ou-Hoehle-24-obere Hoehle-Buddhas-gje.jpg Laos-Pak Ou-Hoehle-28-obere Hoehle- Schlange-gje.jpg Laos-Pak Ou-Hoehle-30-obere Hoehle-Schlange-gje.jpg == Aiheesta muualla == Luokka:Laosin maantiede Luokka:Buddhalaisuuden pyhät paikat Luokka:Uskonto Laosissa Luokka:Luolat
Espoon kulttuurikeskus

Espoon kulttuurikeskus ( ) on Espoon Tapiolan kaupunginosan keskustassa sijaitseva kulttuuritalo. Espoon kulttuurikeskus on esittävän taiteen päänäyttämö Espoossa ja siellä tarjotaan kulttuuri- ja julkisia palveluita sekä järjestetään näyttelyitä, juhlia, kokouksia, messuja sekä yksityistilaisuuksia. Kulttuurikeskuksessa toimivat Espoon musiikkiopisto, Espoon kaupunginorkesteri Tapiola Sinfonietta, Tapiolan kirjasto ja Espoon työväenopisto. Muiden muassa Espoon Kaupunginteatteri, April Jazz, Espoo Ciné, Tapiola Sinfonietta, PianoEspoo ja KuoroEspoo tuottavat ohjelmaa Espoon kulttuurikeskukseen. Espoon kulttuurikeskus sijaitsee Tapiolan Keskustornin vieressä ja Kulttuuriaukion ja Keskusaltaan välissä. Rakennuksen on suunnitellut arkkitehti Arto Sipinen ja se valmistui vuonna 1989. Talossa on kaksi salia: 300-paikkainen teatterille sopiva Louhisali ja 800-paikkainen konserttikäytössä oleva Tapiolasali. == Lähteet == * === Viitteet === ==Aiheesta muualla== * * Luokka:Espoon nähtävyydet Luokka:Espoon rakennukset ja rakennelmat Luokka:Suomen konserttitalot Luokka:Tapiola Luokka:Arto Sipisen suunnittelemat rakennukset Luokka:Suomen kulttuurikeskukset
Nicky Chinn

Nicky Chinn (s. 16. toukokuuta 1945 Lontoo) on englantilainen lauluntekijä ja levytuottaja. Yhdessä Mike Chapmanin kanssa he kirjoittivat lukuisia hittisinglejä 1970-luvulla etupäässä englantilaisille artisteille kuten Sweet, Suzi Quatro, Mud, Arrows ja Smokie. Chinn oli alkuperäiseltä koulutukseltaan moottorimekaanikko. Hän kiinnostui musiikista vasta yli 20-vuotiaana ja huomasi pian olevansa taitava kirjoittamaan tarttuvia pop-kappaleita. Vuonna 1970 hän tutustui muusikko Mike Chapmaniin. He liittyivät Mickey Mostin omistaman RAK-yhtiön palvelukseen ja alkoivat kirjoittaa lauluja Sweet- yhtyeelle. Chinn lopetti musiikkiteollisuudessa työskentelyn 1980-luvun alkupuolella. Runsaan kymmenen vuoden aikana hän ehti olla mukana tekemässä yli neljääkymmentä Englannin top 40 -hittiä. Luokka:Brittiläiset lauluntekijät Luokka:Populaarimusiikin taustavaikuttajat Luokka:Vuonna 1945 syntyneet Luokka:Elävät henkilöt
Horace Ashenfelter

Horace Ashenfelter III (23. tammikuuta 1923 Collegeville, Pennsylvania – 6. tammikuuta 2018) oli yhdysvaltalainen estejuoksija ja olympiavoittaja. Ashenfelterin ennätys 3 000 metrin esteissä ennen Helsingin olympiakisoja 1952 oli vaatimaton 9.06,4. Hän voitti alkueränsä uudella ennätyksellään 8.51,0. Loppukilpailussa neuvostoliittolaiset Mihail Saltikov ja Vladimir Kazantsev vetivät alusta lähtien kaikkien aikojen kovinta vauhtia. Viimeisessä kaarteessa Ashenfelter ohitti ennakkosuosikki Kazantsevin tekemällä nopean riuhtaisun. Loppuaika oli nopein estejuoksussa koskaan saavutettu, 8.45,4. Tulos jäi hänen uransa parhaaksi. Virallista maailmanennätystä siitä ei tullut, koska IAAF alkoi hyväksyä estejuoksun maailmanennätyksiä vasta kaksi vuotta myöhemmin. Ashenfelter oli jälleen mukana olympialaisissa Melbournessa 1956, mutta hän karsiutui alkuerissä. Vuosina 1949–1959 Ashenfelter oli FBI:n agentti, ja sen jälkeen hän toimi myyntimiehenä jalometalliteollisuudessa. Harjoituksensa hän pääsi tekemään kotinsa lähellä olleessa puistossa yleensä vasta iltamyöhällä töiden jälkeen. Olympiavoiton jälkeen vitsailtiin, että hän on ainoa amerikkalainen vakooja, jota on kehuttu siitä, että hän antoi venäläisen ajaa itseään takaa. Ashenfelter vietti eläkepäiviään New Jerseyssä. Pennsylvanian osavaltionyliopiston sisäratahalli on nimetty hänen mukaansa. Vuonna 2012 hänet lisättiin Philadelphia Sports Hall of Fame -kunniajäseneksi. ==Lähteet== * * * Horace Ashenfelter Bio, Stats, and Results Olympics at Sports-Reference.com ===Viitteet=== == Aiheesta muualla == Luokka:Yhdysvaltalaiset estejuoksijat Luokka:Yhdysvaltalaiset olympiavoittajat Luokka:Vuonna 1923 syntyneet Luokka:Vuonna 2018 kuolleet
Streltsit

Streltsit (, "ampujat") olivat Venäjän tsaarin Iivana Julman noin vuosina 1540–1550 moderniksi jalkaväeksi perustama venäläinen sotilasyksikkö, jonka aseistuksena olivat hakapyssyt, myöhemmin musketit. Aluksi noin 12 000 sotilaan joukoista 2 000 miestä muodosti tsaarin henkivartiokaartin. Alun perin värvättyinä palvelleista miehistä muodostui vähitellen vakituinen eliittiarmeija, jossa ammatti periytyi isältä pojalle. Streltseillä oli etuoikeutettu asema ja suuri vaikutusvalta Venäjän 1600-luvun sisäisissä valtataisteluissa. Tsaari Fjodorin kuoltua streltsit kapinoivat toukokuussa 1682 ja riehuivat kolme päivää Moskovassa ja Kremlissä. Johtava pajarisuku Naryškinit murhattiin ja streltsien vaatimuksesta valtaistuimelle asetettiin alaikäiset Iivana V ja Pietari I Sofia Aleksejevnan huoltajuudessa. Pian huhuttiin streltsiprikazin uuden päällikön Ivan Hovanskin vallankaappausaikeista. Sofia Aleksejevna pakeni Moskovasta ja marssitti uudenaikaisia rykmenttejä streltsejä vastaan ja teloitutti Hovanskin syksyllä.Kirkinen (toim.), Venäjän historia, s. 132 Streltsit tekivät vuonna 1698 jälleen epäonnistuneen kapinayrityksen Pietari I:tä vastaan, joka pani rangaistukseksi toimeen tuhansien streltsisotilaiden joukkoteloituksia ja määräsi joukot hajotettavaksi. Ruotsalaisille raskaasti hävityn Narvan taistelun jälkeen määräyksen toimeenpano kuitenkin keskeytettiin ja streltsiyksiköt osallistuivat suureen Pohjan sotaan. Viimeiset yksiköt hajotettiin vuonna 1720. ==Populaarikulttuuri ja dramatisoinnit== Streltsejä on esiintynyt dramatisoinnissa varsin vähän; 1980-luvulla tehdyssä monikansallisessa, osin Suomessa kuvatussa TV-sarjassa Mustan Lohikäärmeen salaisuus streltsit vilahtavat parissa alkupään jaksossa. == Lähteet == * * ===Viitteet=== == Aiheesta muualla == Luokka:Venäjän historia Luokka:Historiallinen jalkaväki
Dodge 400

Dodge 400 oli Dodgen toinen Chryslerin K-pohjalevylle perustunut auto 1980-luvun alussa. Sen sisarmalli oli Chrysler LeBaron. 400 esiteltiin vuonna 1982, mutta sen korvasi keskikokoinen Dodge 600 vain vuotta myöhemmin. ==1982== 400 oli Dodgen uusi, ylellisempi versio Aries-mallista. Sitä oli saatavilla sekä 2- että 4-ovisina versioina; se oli Dodgen ensimmäinen avomalli sitten vuoden 1971 Challengerin. Chryslerin toimitusjohtaja Lee Iacocca uskoi voivansa herättää asiakkaiden kiinnostuksen avomalleihin, joita ei siihen aikaan myynyt yksikään toinen suuri amerikkalainen autonvalmistaja. 400:aa oli saatavilla vain kahdella eri varustetasolla - perusversiona ja LS:nä. Moottoriksi saattoi valita joko 2.2-litraisen nelisylinterisen rivimoottorin tai Mitsubishi Motorsin valmistaman 2.6-litraisen "Silent Shaft" rivinelosen. Avomallissa 2.6-litrainen moottori oli vakiona. Tuotanto yhteensä: 31,449. ==1983== Vuodeksi 1983, LS-varustetason myynti lopetettiin; se oli ainoa suurempi muutos tälle mallivuodelle. Tuotanto yhteensä: 25,952. Vuonna 1983, 400-sedanmallin korvasi Dodge 600. 400-coupé- ja avomallit sisällytettiin 600-mallistoon vuonna 1984. 400 Luokka:Mid-size-luokan autot Luokka:1980-luvun autot
Kiviranta

Kiviranta tarkoittaa ainakin seuraavia asioita: == Maantieteessä == * Kiviranta, kaupunginosa Iisalmessa * Kiviranta, kylä Huittisissa * Kiviranta, kylä Sotkamossa * Kiviranta, kaupunginosa Torniossa == Musiikissa == * "Kiviranta", rap-artisti Stepan kappale albumilta Made in Sodankylä == Henkilöitä == * Antti Kiviranta (1886–1948), puuseppä, Kansanvaltuuskunnan jäsen * Antti Kiviranta (vuoteen 1899 Pöksyläinen, 1870–1942), räätäli ja päätoimittaja * Eero Kiviranta (1917–1989), kirjailija * Einar Kiviranta (1897–1986), opettaja ja lausuntataiteilija * Esko Kiviranta (s. 1950), maatalous- ja metsätieteiden maisteri, juristi, kansanedustaja (Keskusta) * Joel Kiviranta (s. 1996), jääkiekkoilija * Leena Pylkkänen (o.s. Kiviranta, s. 1956), pikajuoksija ja pituushyppääjä * Merja Kiviranta (s. 1977), triathlonisti * Nette Kiviranta (s. 2001), alppihiihtäjä ja vammaisurheilija * Oskar Kiviranta (1841–1901), maanviljelijä ja valtiopäivämies * Pertti Kiviranta, (s. 1962) näyttelijä * Raili Kiviranta (ent. Moilanen, s. 1958), kauppatieteilijä, tietokirjailija ja kouluttaja * Simo Kiviranta (1936–2004), rovasti ja teologian lisensiaatti, suomentaja * Sirkka Kiviranta (s. 1941), kuvanveistäjä * Tiia Kiviranta (s. 1992), taekwondoin * Tuukka Kiviranta (s. 1984), salibandyn pelaaja === Kuvitteellisia henkilöitä === * Eila Kiviranta, Laura Kiviranta, Oona Kiviranta ja Sauli Kiviranta, tv-sarjassa Salatut elämät Luokka:Luettelot henkilöistä sukunimen mukaan
Beautiful Soul

Beautiful Soul on Jesse McCartneyn esikoisalbumi, joka julkaistiin vuonna 2004. Albumia tehtiin kaksi vuotta. ==Kappaleet== # # # # # # # # # # # # #Good Life (Piilotettu kappale) ===Ison-Britannian painoksen bonuskappale=== # * ===Taiwanin painos=== # # # # # # # # # # # # #The Best Day of My Life #The Stupid Things (Akustinen versio) ===Taiwanin erikoisversio (Beautiful Soul (Limited Repackage))(CD+VCD)=== CD # # # # # # # # # # # # #The Best Day Of My Life #The Stupid Things (Acoustic Version) VCD #Taiwan ID #Beautiful Soul MV #Beautiful Soul / She’s No You #Interview ===Japanin painos=== # # # # # # # # # # # # #Take Your Sweet Time (Sugar Mix) #The Best Day Of My Life #The Stupid Things (Acoustic Version) ===Japanin erikoisversio (Beautiful Soul + Up Close CD+DVD)=== CD # # # # # # # # # # # # #Take Your Sweet Time (Sugar Mix) #The Best Day Of My Life #The Stupid Things (Acoustic Version) #Good Life #Beautiful Soul(DF Mix) #She’s No You (Neptunes Remix Featuring Fablous) #She’s No You (Neptunes Remix) #Beautiful Soul (Stripped Raw and Real) #She’s No You (Stripped Raw and Real) #When You Wish Upon a Star DVD #Beautiful Soul (Videos) #She’s No You (Videos) #Because You Live (Videos) #Good Life (Videos) #She’s No You－Special Performance Video (Videos) #Beautiful Soul (Live Studio Performances) #She’s No You (Live Studio Performances) #What’s Your Name？ (Live Studio Performances) #Without U (Live Studio Performances) #Blackbird (Live Studio Performances) #The Stupid Things (Live Studio Performances) #Beautiful Soul (Behind the Scenes) #She’s No You (NYC Video Shoot) #Get Your Shine On (At the Shoot) #On the Road (Behind the Scenes) #How I Got Started (In Depth Interviews) #On the Album (In Depth Interviews) #Exposed(In Depth Interviews) #In Taiwan (In Depth Interviews) #Stories (In Depth Interviews) #Mar 2005 Japanese Exclusive Interview #Mar 2005 Making of ″She’s No You″ Promo Video Shoot Japan Version #April 2005 Making of the Taiwan Promo Tour #June 2005 Making of NYC Concert Japan Tour == Aiheesta muualla == * Beautiful Soul discogs.com -sivustolla Luokka:Vuoden 2004 esikoisalbumit Luokka:Yhdysvaltalaiset popalbumit Luokka:Yhdysvaltalaiset R&B-albumit; Luokka:Hollywood Recordsin albumit
Gottfried Böhm

Gottfried Böhm (23. tammikuuta 1920 Offenbach am Main – 9. kesäkuuta 2021) oli saksalainen arkkitehti. Hänelle myönnettiin Pritzker-palkinto vuonna 1986. Gottfried Böhmin isä oli tunnettu kirkkoarkkitehti Dominikus Böhm.Jokinen ja Honkala 2000, s. 47 Böhmin suunnittelemia ovat esimerkiksi pyhiinvaelluskirkko Nevigesissä (1962–1964) ja kaupungintalo Bensbergissä (1962–1964), Deutsche Bank Luxemburgissa sekä julkinen kirjasto Ulmissa. Böhm meni vuonna 1948 naimisiin Elisabeth Haggenmüllerin kanssa. Avioliitosta syntyi neljä poikaa.http://www.pritzkerprize.com/boehm.htm ==Lähteet== *Jokinen, Teppo ja Honkala, Liisa: Arkkitehtuurin sanakirja. WSOY 2000. ISBN 951-0-24579-8 === Viitteet === Luokka:Saksalaiset arkkitehdit Luokka:Pritzker-palkinnon voittajat Luokka:Yli satavuotiaiksi eläneet saksalaiset Luokka:Vuonna 1920 syntyneet Luokka:Vuonna 2021 kuolleet
Bf

Bf tarkoittaa seuraavia: * * * * Battlefield, BF, Electronic Artsin ja Digital Illusions CE:n luoma FPS-pelisarja * Bibliotekarforbundet, BF, norjalainen ammattiliitto. ==Katso myös== Aihepiiriin liittyy myös seuraava: * Bollförening-78, Bf, suomalainen pöytätennisseura.
Ernst Haefliger

Ernst Haefliger (6. heinäkuuta 1919 Davos – 17. maaliskuuta 2007 Davos) oli sveitsiläinen tenori. Haefliger opiskeli muun muassa Zürichissä. Hän teki debyyttinsä Genevessä vuonna 1942. Hän lauloi Zürichin oopperassa 1943–1951 ja tulkitsi oopperamusiikin ohella muun muassa Bachia. Haefliger esiintyi uransa aikana lukuisissa oopperataloissa. Vuosina 1952–1974 hän oli Deutsche Operin tähti. Hänen ensimmäinen esiintymisensä Pohjois-Amerikassa oli vuonna 1959 Vancouverissa. Ernst Haefligerista tuli vuonna 1971 laulun professori Münchenin musiikkikorkeakoulussa. Hän menehtyi sydänvikaan 17. maaliskuuta 2007 87-vuotiaana. Hän oli naimisissa ja hänellä oli kolme lasta. ==Lähteet== ==Aiheesta muualla== *Liedien ja oratorioiden tulkki Ernst Haefliger kuollut Yle.fi. Luokka:Sveitsiläiset oopperalaulajat Luokka:Tenorit Luokka:Vuonna 1919 syntyneet Luokka:Vuonna 2007 kuolleet
Great Sand Dunesin kansallispuisto

Great Sand Dunesin kansallispuisto () on Yhdysvaltain Coloradon osavaltiossa sijaitseva kansallispuisto. Alun perin alue julistettiin kansalliseksi suojelumonumentiksi vuonna 1932. Se kohotettiin kansallispuiston asemaan 13. syyskuuta 2004. Kansallispuiston 340 km² laajuista alaa hallinnoi National Park Service. Puisto on tunnettu hiekkadyyneistään, jotka ovat Yhdysvaltain korkeimpia: ne kohoavat noin 230 metriin. Dyynit peittävät noin 78 km² puiston alasta. Niiden on arveltu olevan jopa 12 000 vuoden ikäisiä. Ne muovautuivat Rio Grande -joen ja sen sivujokien tuomasta hiekasta, jota länsituulet puhalsivat puistoon. Puiston muihin nähtävyyksiin kuuluvat muun muassa myös vanhat kuusi- ja mäntymetsät. ==Lähteet== == Aiheesta muualla == *Viralliset sivut Luokka:Coloradon kansallispuistot
Bj

Bj tarkoittaa seuraavia: * * * Bachelor of Journalism, B.J., yliopistotutkinto * Bergslagernas Järnvägar, BJ, ruotsalainen rautatieyhtiö.
Arthur Chung

Raymond Arthur Chung (10. tammikuuta 1918 – 23. kesäkuuta 2008) oli guyanalainen poliitikko ja juristi, joka toimi maansa ensimmäisenä presidenttinä. Guyanasta tuli tasavalta 23. helmikuuta 1970. Chung toimi tämän jälkeen runsaat kymmenen vuotta tasavallan presidenttinä ennen kuin Forbes Burnham korvasi hänet 1980. Chung oli myös ensimmäinen kiinalaistaustainen (hakka) valtionpäämies Aasian ulkopuolella. Chung valmistui Modern High Schoolista vuonna 1938. Hän lähti toukokuussa 1945 Brittiläisestä Guyanasta Lontooseen, mutta palasi lokakuussa 1948.http://www.gina.gov.gy/natprofile/formerpresidents.html#PresidentArthurChung == Lähteet == Luokka:Guyanan presidentit Luokka:Vuonna 1918 syntyneet Luokka:Vuonna 2008 kuolleet
First Card

thumb|First Cardin logo First Card on Mastercard-järjestelmään kuuluva liikematkustukseen suunnattu yritysluottokortti, jota tarjoaa Suomessa Nordea. First Card on saavuttanut Ruotsissa noin 35 %:n markkinaosuuden yli 200 000 kortillaan. 75 % Ruotsin suurimmista yrityksistä on valinnut yrityskortti- ja matkatiliohjelmakseen First Cardin. == Historiaa == First Card Finans Ab perustettiin Ruotsissa vuonna 1990. Se oli Nyman & Schoultz -matkatoimiston kehittämä matkatili- ja yritysluottokorttiratkaisu sen omille yritysasiakkaille. Matkatoimisto Nyman & Schoultz halusi jatkaa ydintoiminnoissaan ja myi First Card Finans Ab -tytäryhtiön American Expressille 1990-luvun puolivälissä. American Express ei nähnyt järkeväksi kilpailla markkinoilla omien korttiensa kanssa toisella kortilla, joka oli Mastercard-pohjainen, ja myi yrityksen vuonna 1999 NordBanken Finans Ab:lle, jolla ei ollut vielä omaa yrityskorttituotetta. Merita Pankin ja NordBankenin fuusiossa First Card Ab siirtyi osaksi Merita-NordBanken-konsernia, nykyistä Nordeaa. Nordea toi First Card -tuotteen Suomeen vuonna 2001 ja laajensi vuonna 2005 ohjelman kattamaan koko Pohjoismaat, myös Tanskan ja Norjan. == Lähteet == == Aiheesta muualla == * First Card Corporate Card Luokka:Luottoyhtiöt Luokka:Maksukortit Luokka:Ruotsalaiset finanssipalveluyhtiöt
Dodge 600

600 oli Dodgen versio Chryslerin E-pohjalevylle perustuneesta ylellisestä autosta 1980-luvulla. Se esiteltiin 1983 keskikokoisena mallina ja sen valmistus loppui mallivuoden 1988 jälkeen. Se oli Chryslerin yritys GM:n A-pohjalevylle perustuneiden mallien, kuten esimerkiksi Chevrolet Celebrityn kilpailijaksi, kun taas Chrysler M-pohjalevylle perustunut Dodge Diplomat oli GM:n G-pohjalevyä käyttäneiden autojen, kuten Pontiac Bonnevillen kilpailija. Se korvasi sekä 400- että Mirada-mallit. Kun Dodge lopetti täysikokoisen St. Regis -mallin valmistuksen mallivuoden 1981 jälkeen, keskikokoisesta Diplomatista tuli Dodgen huippumalli. Vuodeksi 1983 Dodge tarvitsi vielä yhden sedan-mallin mallistoonsa, ja niin syntyi 600, joka sijoittui mallistossa Ariesin ja Diplomatin väliin. 600 tähdättiin Dodgen vastaukseksi ajan eurooppalaisille sedaneille. Sen numeerinen mallinimi ja muotoilu suunniteltiin muistuttamaan Mercedes-Benzin malleja, mutta sen pääkilpailijoiksi muodostui lopulta sen amerikkalaiset vastineet Chevrolet Celebrity, Pontiac 6000 ja Ford Fairmont. Se debytoi neliovisena sedanina, ja oli saatavilla kahdella eri varustetasolla: perusversiona ja ES:nä ("Euro/Sedan"). Moottorina oli joko Chryslerin 2,2-litrainen 4-sylinterinen moottori tai Mitsubishin valmistama 2,6-litrainen 4-sylinterinen. 600:myynti lähes kaksinkertaistui toisena vuonna, suurilta osin siksi että entisen 400-mallin coupe- ja avomallit lisättiin 600-mallistoon (vaikka ne edelleen valmistettiin Chrysler K-pohjalevylle). Turboahdettu versio 2,2-litraisesta moottorista tuotiin myös tarjolle vuonna 1984. 600:n tehtiin useita muutoksia vuodelle 1985. 600-sedanin akseliväli kasvoi ja aiemmat perus- ja ES varustetasot korvattiin uudella SE-varustetasolla, johtuen uuden Lancer- mallin, joka muuten olisi kilpaillut suoraan 600:n kanssa (myöskään 5-vaihteinen manuaalivaihteisto ei ollut enää saatavilla, koska haluttiin rajoittaa kilpailua Lancerin ja 600:n välillä) esittelystä. Coupe- ja avomallit säilyivät lähes muutoksitta lukuun ottamatta pieniä muutoksia varustelussa ja sisustuksessa. Ainoa muutos moottoreissa oli 2.2-litraisen kaksikurkkuisen Holley-kaasuttimen korvaaminen ruiskutusjärjestelmällä. Sedanin perusversio palasi vuodelle 1986, samalla kun kaikkien 600-mallien muotoilua uusittiin, saaden uuden, tätä nykyä kaikissa Dodge-malleissa olevan "ristikko"-maskin. 2,6-litrainen moottori kovattiin 2,5-litraisella versiolla 2,2-litraisesta moottorista. 600 lähestyi loppuaan. Coupe- ja avomallien valmistus lopetettiin mallivuodelle 1987, kun taas sedanin valmistus päättyi vuonna 1988, jolloin 600:n (kuten myös pienemmän Ariesin ja Lancerin) korvasi Spirit. 600 Luokka:Mid-size-luokan autot Luokka:1980-luvun autot
BQ

BQ on espanjalainen elektroniikkayhtiö. Se valmistaa älypuhelimia, tablettitietokoneita ja niiden lisävarusteita. Lisäksi yritys tekee robotiikkaan ja 3D-tulostukseen liittyviä tuotteita. BQ on valmistanut Android-puhelinten lisäksi Ubuntu Touchilla varustettuja puhelimia ja tabletteja. == Lähteet == == Aiheesta muualla == * Verkkosivut Luokka:Espanjalaiset yritykset Luokka:Matkapuhelinvalmistajat‎
Knut Nystedt

Knut Nystedt (3. syyskuuta 1915 Oslo – 8. joulukuuta 2014) oli norjalainen säveltäjä. Nystedt syntyi Oslossa ja opiskeli sävellystä Bjarne Brustadin ja Aaron Coplandin johdolla. Hän toimi vuosina 1946–1982 urkurina Torshovin kirkossa Oslossa. Vuosina 1964–1985 hän oli kuoronjohdon professori Oslon yliopistossa. Nystedt johti vuosina 1950–1990 Det Norske Solistkoria ja esiintyi sen kanssa Skandinaviassa, Saksassa, Ranskassa, Yhdysvalloissa, Japanissa, Koreassa, Hongkongissa, Thaimaassa, Kiinassa ja Israelissa.http://www.godthaabskoret.dk/komponister/knut_nystedt-eng.htm Nystedt toimi vuodesta 1991 kunniaprofessorina Argentiinassa. Useita hänen sävellyksiään on levytetty. Yksi hänen sävellyksensä on myös vuoden 1986 suomalaisessa virsikirjassa virtenä 415. == Lähteet == Luokka:Norjalaiset säveltäjät Luokka:Oslon yliopiston professorit Luokka:Vuonna 1915 syntyneet Luokka:Vuonna 2014 kuolleet
Skicross

thumb|Skicross-kilpailu. Skicross on freestylehiihdon kilpailulaji. Skicrossissa neljä tai kuusi laskijaa starttaa samaan aikaan radalle. Puolet ensimmäisinä maaliin tulleista jatkaa aina seuraaville kierroksille, kunnes viimeisellä laskulla ensimmäisenä maaliin tullut voittaa. Ennen varsinaisia crossilaskuja, lasketaan aikalaskut, josta karsitaan mukaan parhaat 32 (4 kerrallaan) tai 48 (6 kerrallaan) laskijaa. Skicross-radan tarkoitus on olla mahdollisimman monipuolinen, sisältäen muun muassa erilaisia hyppyreitä, aaltoja sekä kallistettuja tai tavallisia käännöksiä. Laskuun lähdetään lähtöportista, jossa suksen kärjet ovat avautuvaa levyä vasten. Kun portti avautuu, laskijat vetävät itsensä liikkeelle lähtötelineen kahvoista. Vauhti radalla vaihtelee hyvin hitaista kohdista maksimaalisen nopeisiin. Juuri vauhtivaihtelut radalla tekevät toisen kilpailijan ohittamisen mahdolliseksi. ==Aiheesta muualla== *Suomen skicross-maajoukkueen kotisivut Luokka:Freestylehiihto
Estadio Alfredo Di Stéfano

Estadio Alfredo Di Stéfano on Real Madridin harjoituskeskuksessa Ciudad Real Madridissa sijaitseva 6 000 -paikkainen jalkapallostadion, jolla Real Madridin reservijoukkue Castilla pelaa kotiottelunsa. Se on nimetty Real Madridissa 1950- ja 1960-luvuilla pelanneen Alfredo Di Stéfanon mukaan. Stadion sijaitsee Madridin koillisosassa. Stadion avattiin virallisesti 9. toukokuuta 2006 ystävyysottelulla, jossa kohtasivat Real Madrid ja ranskalainen Stade Reims muistellakseen samaisten seurojen välillä 50 vuotta aiemmin pelattua Euroopan cupin ensimmäistä loppuottelua."Bienvenidos a mi casa, tierra de todos" (Luettu 11. maaliskuuta 2007) Real Madrid voitti avajaisottelun maalein 6–1 ja stadionin ensimmäisenä maalintekijänä sai kunnian olla puolustaja Sergio Ramos. Stadionin kapasiteetti on tulevaisuudessa mahdollista nostaa 25 000:een lisäkatsomoiden avulla.Estas son las principales razones que hacen único este magnífico Estadio (Luettu 11. maaliskuuta 2007) Real Madridin kotistadionin, Estadio Santiago Bernabéun ollessa remontissa edustusjoukkue pelasi kotiottelunsa Estadio Alfredo Di Stéfanolla kesäkuusta 2020 alkaen liigan jatkuessa koronaviruspandemian aiheuttaman tauon jälkeen. Joukkue palasi Bernabéulle syyskuussa 2021. Syyskuussa 2020 Espanjan maajoukkue pelasi Estadio Alfredo Di Stéfanolla Ukrainaa vastaan Kansojen liigan ottelun ilman yleisöä. == Lähteet == Alfredo Di Stefano Luokka:Madridin rakennukset ja rakennelmat Alfredo Di Stefano
Bt

Bt tarkoittaa seuraavia: * * * Bystrohodnyi tank, BT, neuvostoliittolainen panssarivaunusarja * B.T., tanskalainen iltapäivälehti, alkujaan Berlingsken tabloid-kokoinen iltapäiväpainos * Bowl Team, BT, suomalainen keilailuseura * Brian Transeau, tunnetaan myös taiteilijanimellä BT, yhdysvaltalainen muusikko * BT Group, BT, entinen British Telecom, brittiläinen puhelinoperaattori * Borås Tidning, ruotsalainen sanomalehti.
Bv

Bv tarkoittaa seuraavia: * * * * bakteeriperäinen emätintulehdus, BV, englannin sanoista bacterial vaginosis, sairaus * Bureau Veritas, BV, ranskalainen alusten luokituslaitos * Banverket, BV, ruotsalainen rautatiehallinnon väylävirasto.
Bw

Bw tarkoittaa seuraavia: * Baden-Württemberg, ISO 3166-2 -koodi DE-BW, osavaltio Saksassa * * Brewster B-239, Suomen ilmavoimien konetunnus BW, tukialushävittäjä * * * BW Tower, toimistotalo Lahdessa.
Mäntsälän ilmailukerho

Mäntsälän ilmailukerho (MILK Ry) on kevytilmailun harrastusseura, ts. moottorilentoseura. Kerho perustettiin 1989 Mäntsälässä, josta se siirtyi Hyvinkään lentokentälle. 2005-2019 toiminta tapahtui pääosin Malmin lentoasemalta Helsingissä ja Hyvinkään lentopaikalta. Malmin lentoaseman alasajon takia kerho siirtyi vuoden 2019 lopussa Nummelan lentopaikalle, jossa toiminta jatkuu. Kerhon lentokalustoon kuuluu vuonna 2025 kaksi ultrakevytlentokonetta: ATEC 122 Zephyr 122, ja ATEC 321 Faeta NG. Kerho vuokraa koneet kerholaisille, ja antaa ultrakeveiden lentokoneiden lupakirjaan tähtäävää koulutusta sekä jatkokoulutusta. ==Aiheesta muualla== * kerhon kotisivut Luokka:Suomalaiset ilmailukerhot
Aritmeettinen funktio

Aritmeettinen funktio eli lukuteoreettinen funktio on kuvaus, joka on määritelty luonnollisille luvuille ja joka saa arvoksi kompleksilukuja. Aritmeettiset funktiot liittyvät lähinnä lukuteoriaan ja laskettavuuden teoriaan. Aritmeettisia funktioita tutkitaan paljon Bellin sarjojen avulla. Funktiojoukkoa voidaan käsitellä myös kommutatiivisena renkaana kahteen joukossa määriteltyyn operaatioon nähden. Funktiojoukon tärkeimmät osajoukot ovat additiiviset ja multiplikatiiviset funktiot. ==Matemaattisia määritelmiä== Formaalisti aritmeettiset funktiot määritellään seuraavasti: :f: \mathbb{N} \to \mathbb{C}, missä \mathbb{N} tarkoittaa luonnollisten lukujen joukkoa \left\\{ 1,2,3,...\right\\} ja \mathbb{C} kompleksilukujen joukkoa. Aritmeettiset funktiot muodostavat joukon, jonka keskuudessa voidaan määritellä erilaisia binäärioperaatioita. Nämä operaatiot siis muodostavat kahdesta joukon funktiosta uuden funktion. Keskeisiä operaatioita ovat seuraavat: * summa f + g, jota tarvitaan additiivisten funktioiden määrittelyssä sekä renkaan muodostamisessa: ::(f+g)(n) = f(n)+g(n)\,\\! * tulo fg, jota tarvitaan multiplikatiivisten funktioiden määrittelyssä: ::(fg)(n) = f(n)g(n)\,\\! * Dirichlet'n tulo eli Dirichlet'n konvoluutio f*g, jota tarvitaan renkaan muodostamisessa: ::(f*g)(n) = \sum_{d|n, d>0} {f(d) g(n/d)}\,. Näissä f ja g ovat aritmeettisia funktioita ja n on positiivinen kokonaisluku. Merkintä d|n tarkoittaa, että n on jaollinen d:llä. ==Funktiojoukon algebrallinen rakenne== Aritmeettisten funktioiden joukko \mathcal{A} muodostaa yllä määriteltyjen summan ja Dirichlet'n tulon kanssa kommutatiivisen renkaan (\mathcal{A},+,*). Tämän renkaan nolla- ja ykkösalkiot ovat aritmeettiset funktiot f_0 ja E_0, jotka määritellään seuraavasti: : f_0(n) = 0,\,\\! : E_0(n) = \left\\{ \begin{matrix} 1, & kun & n = 1, \\\ 0, & kun & n > 1. \end{matrix} \right. (\mathcal{A},+,*) ei ole kunta, sillä kaikille funktiojoukon funktioille ei löydy käänteisfunktiota Dirichlet'n tulon suhteen. Käänteisfunktio on vain sellaisilla aritmeettisilla funktioilla, joilla f(1) e 0. ==Esimerkkejä== Aritmeettisia funktioita ovat esimerkiksi seuraavat: * f(n) = \sigma(n) = \sum_{d|n, d>0} d , tekijöiden summa -funktio * f(n) = ni,\,\\! kun\,\\! n\in \mathbb{N} (tässä i\,\\! on imaginaariyksikkö) * g(n) = \left\\{ \begin{matrix} n, & kun & n \le 10, n\in \mathbb{N},\\\ 11, & kun & n > 10, n\in \mathbb{N}. \end{matrix} \right. ==Aritmeettisten funktioiden generoivia funktioita== :\sum_{n\ge 1} \frac{\mu(n)}{n^s} = \frac{1}{\zeta(s)} :\sum_{n\ge 1} \frac{\varphi(n)}{n^s} = \frac{\zeta(s-1)}{\zeta(s)} :\sum_{n\ge 1} \frac{d(n)^2}{n^s} = \frac{\zeta(s)^4}{\zeta(2s)} :\sum_{n\ge 1} \frac{2^{\omega(n)}}{n^s} = \frac{\zeta(s)^2}{\zeta(2s)} ==Lähteet== * William J. LeVeque, Fundamentals of Number Theory, 1996, Courier Dover Publications * Elliott Mendelson, Introduction to Mathematical Logic, 1987, CRC Press * * *
Bx

Bx tarkoittaa seuraavia asioita: * * Citroën BX, Citroënin automalli.
By

By tai BY tarkoittaa seuraavia: * * * * By, kunta Ranskassa * By, taajama Avestan kunnassa Ruotsissa * Bratislawa Youghurt, soluyhteisö Teekkarikylässä Espoon Otaniemessä * John By (1779-1836), englantilainen pioneeri, Rideaun kanavan suunnittelija, Ottawan perustaja
Trimorfinen luku

Trimorfinen luku on positiivinen kokonaisluku n, jonka kuutio n^3 päättyy lukuun n. Esimerkiksi 43 = 64, 243 = 13824 ja 2493 = 15438249. Ensimmäisiä trimorfisia lukuja ovat 1, 4, 5, 6, 9, 24, 25, 49, 51, 75, 76, 99, 125 ja 249. == Lähteet == == Katso myös == * Automorfinen luku Luokka:Lukuteoria
Naapurissa kummittelee 3

Naapurissa Kummittelee 3 (The Horror Show) on House-elokuvien toinen jatko-osa vuodelta 1989. Pääosassa nähdään Lance Henriksen. Kahteen aikaisempaan Naapurissa Kummittelee -elokuvaan verrattuna House III on puhdas kauhuelokuva, eikä sisällä juurikaan komediaa. Mustaa huumoria toki löytyy. Elokuvan ikäraja onkin monissa maissa 18 vuotta, kuten esimerkiksi Suomessa. Etsivä Lucas MaCarthy onnistuu saamaan kiinni sarjamurhaaja Max Jenken, ja tämä tuomitaan sähkötuoliin. Juuri ennen kuolemaansa Jenke lupaa MaCarthylle palaavansa ja repivänsä tämän maailman palasiksi. Näin käy, ja Jenke nousee kuolleista. == Näyttelijät == Luokka:Vuoden 1989 yhdysvaltalaiset elokuvat Luokka:Naapurissa kummittelee -elokuvat Luokka:Slasher-elokuvat Luokka:James Isaacin ohjaamat elokuvat
Bz

Bz tarkoittaa seuraavia: * * * * B'z, japanilainen rock-yhtye * 3-kinuklidinyylibentsilaatti, BZ, kemiallinen ase * Berner Zeitung, BZ, sveitsiläinen sanomalehti * Berliner Zeitung, BZ, saksalainen sanomalehti.
Sakari Halonen

Sakari Oskari Halonen (6. syyskuuta 1923 Kuopio – 27. kesäkuuta 1992 Helsinki) oli suomalainen näyttelijä ja laulaja. Halonen tunnetaan Kansallisteatterissa tekemästään pitkäaikaisesta urasta, joka kesti yli kolmekymmentä vuotta. Halonen toimi myös usein laulajana esittäen muun muassa J. Alfred Tannerin kupletteja. Ensimmäisessä elokuvaroolissaan Orpopojan valssi Halonen esitti nuorta Tanneria. Halonen esiintyi Tannerin roolissa kahden elokuvan lisäksi lukuisissa kiertue- ja iltamaesityksissä aina 1970-luvun loppupuoliskolle asti. Monissa 1950-luvun sotilasfarsseissa Halonen esitti usein nokkelaa, mutta yksivakaata alokasta. Hänen ainoa varsinainen vakava elokuvaroolinsa oli kuolevan sotamies Eerolan osa Edvin Laineen Tuntemattomassa sotilaassa (1955). Elokuvien lisäksi Halonen nähtiin muutamissa televisiotuotannoissa 1960- ja 1970-luvuilla. Halonen kuoli kesäkuussa 1992 Helsingissä oltuaan jo pitkään eläkkeellä. Hänen äitinsä oli näyttelijä Fanni Halonen ja puolisonsa vuodesta 1945 näyttelijä Eila Halonen, o.s. Kauhanen. == Filmografia == *Orpopojan valssi (1950) *Tytön huivi (1951) *Kenraalin morsian (1951) *Mitäs me taiteilijat (1952) *Komppanian neropatit (1952) *Miljonäärimonni (1953) *Lumikki ja 7 jätkää (1953) *Tuntematon sotilas (1955) *Sotapojan heilat (1958) *Kahden ladun poikki (1958) *Rautatie (1973) (TV-elokuva) *Sodan ja rauhan miehet (1978) (TV-sarja) ==Lähteet== Luokka:Suomalaiset näyttelijät Luokka:Suomalaiset laulajat Luokka:Vuonna 1923 syntyneet Luokka:Vuonna 1992 kuolleet
Emilia Rydberg

Emilia Rydberg (s. 5. tammikuuta 1978 Tukholma) on ruotsalainen poplaulajatar.Emilia Rydberg Rydberg tunnetaan varsinkin laulustaan "Big Big World", joka nousi listoille useissa Euroopan maissa. Artistin debyyttialbumilta julkaistiin sen lisäksi singleinä "Good Sign" ja "Twist of Fate". Hänen äitinsä on ruotsalainen ja isänsä etiopialainen. Emilian ensimmäinen albumi nousi Ruotsin albumilistan 14. sijalle. Hän piti vuoden 2001 jälkeen noin viiden vuoden ajan taukoa, kunnes nousi vuonna 2006 ruotsalaisen albumilistan kakkoseksi singlellä "Var minut". Rydberg julkaisi huhtikuussa 2007 uusimman albuminsa Små ord av kärlek. Hänen suuri musiikillinen esikuvansa on Tracy Chapman. == Diskografia == === Albumit === * Big Big World (1999) * Emilia (2000) * Små ord av kärlek (2007) * My World (2009) * I Belong to You (2012) === Singlet === * "Big Big World" (1998) * "Good Sign" (1998) * "Twist of Fate" (1999) * "Sorry I'm In Love" (2000) * "Kiss By Kiss" (2001) * "Var minut" (2006) * "Rumors" (2018) * "We Are Limitless" (2018) == Lähteet == Luokka:Ruotsalaiset laulajat Luokka:Vuonna 1978 syntyneet Luokka:Elävät henkilöt
Melina Perez

Melina Nava Perez (painipiireissä tunnettu nimellä Melina; s. 9. maaliskuuta 1979 Los Angeles) oli World Wrestling Entertainmentissa painiva yhdysvaltalainen showpainija. Ennen WWE-uraansa hän työskenteli mallina.Melina wants to do it all CANOE. 29.5.2005 Viitattu 11.4.2011 ==Ura== Perez aloitti painiuransa WWE:n silloisessa painikoulussa, OVW:ssä, vuonna 2004 ja sai 14. huhtikuuta 2005 kutsun toiseen WWE:n pääohjelmista, SmackDowniin. SmackDown!-ohjelmassa hän toimi MNM-nimisen, Johnny Nitrosta (nyk. John Morrison) ja Joey Mercurysta koostuneen joukkueen managerina. MNM voitti WWE:n joukkuemestaruudet useasti. SmackDownista Melina siirtyi RAW-ohjelmaan Johnny Nitron kanssa vuonna 2006, mikä merkitsi MNM:n päättymistä. RAW'ssa Melina onnistui voittamaan 19. helmikuuta 2007 WWE:n naistenmestaruuden silloiselta mestarilta, Mickie Jamesiltä. Melina voitti Divas Championshipin voitettuaan Alicia Foxin SummerSlam (2010) ppv:ssä. ==Saavutukset== *3x WWE Women's Championship *2x WWE Divas Championship ==Lähteet== ==Aiheesta muualla== * WWE Profiili * G.L.O.R.Y Profiili *Fanisivu Luokka:Yhdysvaltalaiset showpainijat Luokka:Amerikanmeksikolaiset Luokka:Vuonna 1979 syntyneet Luokka:Elävät henkilöt
Derek Barton

Derek Barton (8. syyskuuta 1918 Gravesend, Englanti – 16. maaliskuuta 1998 College Station, Texas, Yhdysvallat) oli brittiläinen kemisti. Hän sai Nobelin kemianpalkinnon vuonna 1969 yhdessä norjalaisen Odd Hasselin kanssa molekyylien konformaatioon liittyvistä teorioista ja niiden sovellutuksista kemiaan. Barton opiskeli Lontoon Yliopistossa ja väitteli siellä orgaanisesta kemiasta vuonna 1943. Vuonna 1950 hän julkaisi kuuluisan tutkimuksensa The Conformation of the Steroid Nucleus, jossa hän osoitti että kaikilla orgaanisilla molekyyleillä ja etenkin steroidimolekyyleillä on niille ominainen rakenne, johon ne pyrkivät, ja että molekyylin kemialliset ja fysikaaliset ominaisuudet voidaan selittää tämän rakenteen avulla. Rakenneanalyysi on tärkeä edellytys entsyymien toiminnan ymmärtämiselle.Nobelprize.org Bartonista tuli Royal Societyn jäsen vuonna 1954, hänet aateloitiin 1972. Hän jatkoi aktiivista tutkijanuraansa lähes 80-vuotiaaksi asti, ja innostui uusista keksinnöistä kuten internetistä.Muistokirjoitus == Lähteet == == Aiheesta muualla == Luokka:Brittiläiset kemistit Luokka:Nobelin kemianpalkinnon saajat Luokka:Copley-mitalin saajat Luokka:Vuonna 1918 syntyneet Luokka:Vuonna 1998 kuolleet
Melina

Melina on alun perin kreikkalainen naisen etunimi. Suomessa nimi oli annettu vuoden 2019 loppuun mennessä yhteensä noin 2 040 naiselle. Nimestä on Suomessa käytössä myös harvinaisempi kirjoitusasu Meliina, mutta se on annettu vain noin 90 henkilölle. == Tunnettuja Melinoita == * Melina Heinola, Melina Marras (s. 1989), suomalainen kauhukirjailija * Melina Kanakaredes (s. 1967), yhdysvaltalainen näyttelijä * Melína Merkoúri (, 1920–1994), kreikkalainen näyttelijä, laulaja ja poliitikko * Melina Perez (s. 1979), yhdysvaltalainen showpainija * Mélina Robert-Michon (s. 1979), ranskalainen kiekonheittäjä * Melina Vidler (s. 1993), australialainen näyttelijä ==Lähteet== Luokka:Etunimet
Stockton

Stockton on kaupunki San Joaquinin piirikunnassa Kalifornian osavaltiossa Yhdysvalloissa. Kaupungissa asui vuoden 2010 väestönlaskennassa 291 707 ihmistä ja vuoden 2019 arvion mukaan 312 697 ihmistä. Kaupunki perustettiin 23. heinäkuuta 1850. Huhtikuun alussa 2013 kaupunki ajautui selvitystilaan huonon taloudellisen tilanteen johdosta. == Väestö == Stocktonissa asui vuonna 2019 312 697 asukasta, joka on seitsemän prosenttia enemmän kuin vuonna 2010. Asukkaista 44,8 prosenttia on valkoisia, 11,2 prosenttia mustia tai afroamerikkalaisia, 42,7 prosenttia latinalaisamerikkalaisia ja 21,5% aasialaisia. 25,7 prosenttia oli Yhdysvaltojen ulkopuolella syntyneitä. ==Ystävyyskaupungit== Stocktonilla on seitsemän ystävyyskaupunkia: * – Shizuoka, Japani * – Iloilo City, Filippiinit * – Empalme, Meksiko * – Foshan, Kiina * – Parma, Italia * – Băt Dâmbâng, Kambodža * – Asaba, Nigeria ==Lähteet == ==Aiheesta muualla== Luokka:Kalifornian kaupungit
John Goodricke

John Goodricke (17. syyskuuta 1764 – 20. huhtikuuta 1786) oli brittiläinen astronomi. Hän oli syntynyt Groningenissa, Alankomaissa, mutta vaikutti Englannissa. Goodricke tunnetaan parhaiten havainnoistaan, jotka hän teki vuonna 1782 Algolista.astro.utu.fi: Algol Goodricke sai ansioistaan Copley- mitalin vuonna 1783. Hänet valittiin Royal Societyn jäseneksi huhtikuussa 1786, mutta hän kuoli pian tämän jälkeen mahdollisesti keuhkokuumeeseen. Goodricken ja toisen tähtitieteilijän Edward Pigottin mukaan on nimetty yksityinen observatorio Goodricke-Pigott Observatory, joka sijaitsee Tucsonissa, Arizonassa. == Lähteet == == Aiheesta muualla == Luokka:Brittiläiset tähtitieteilijät Luokka:Copley-mitalin saajat Luokka:Kuurot henkilöt Luokka:Royal Societyn jäsenet Luokka:Vuonna 1764 syntyneet Luokka:Vuonna 1786 kuolleet
Wp

WP tarkoittaa seuraavia asioita: * Windows Phone, mobiilikäyttöjärjestelmä * * Wanhat Parrat, WP, järjestö Hattrick-online-jalkapallomanagerointipelissä * The Washington Post, WP, yhdysvaltalainen sanomalehti * Westfalenpost, WP, saksalainen sanomalehti * WordPerfect, WP, tekstinkäsittelyohjelma * Wattipiikki, Wp, huipputeho esimerkiksi aurinkopaneeleissa * WordPress, WP, sisällönhallintaohjelmisto * Western Pacific Railroad, yhtiölyhenne WP, entinen yhdysvaltalainen rautatieyhtiö * Wikipedia, vapaa tietosanakirja. *WP-35, Varkautelainen jääpalloseura
Wilhelm Maximilian Carpelan

Wilhelm Maximilian Carpelan (7. tammikuuta 1787 Taivassalo – 19. toukokuuta 1830 Tukholma, Ruotsi) oli suomalainen kartanpiirtäjäSuomen taidegrafiikka, s. 7., taidemaalari ja -graafikko. == Elämäkerta == Carpelanin vanhemmat olivat luutnantti, vapaaherra Axel Maximilian Carpelan ja Barbro Elisabeth o.s. Toll. Hänen puolisonsa oli vuodesta 1824 Emanuela Sophia o.s. Scherman. Heille syntyi kolme lasta, joista ainoastaan esikoinen Vilhelm Axel Zakarias Carpelan (1825–1892) selvisi aikuisikään. Carpelan aloitti sotilasuransa Porin rykmentissä ja liittyi vasta perustettuihin maanmittausjoukkoihin. Suomen sodan jälkeen hän muutti Ruotsiin.Svenskt biografiskt lexicon Carpelan teki kivipiirrokset julkaisuihin Voyage pittoresque aux alpes Norvegiennes (1821–1822) ja Vues Norvegiennes. Hän oli vakituisessa palveluksessa armeijassa everstiluutnanttina ja toimi myöhemmin kartanpiirtäjänä. Carpelan toimi Norjassa 1819–1824 valtakunnanhoitajan adjutanttina. Ruotsissa hän oli sotatiedeakatemian jäsen. Norjassa syntyivät kuvat hänen teokseensa Voyage pittoresque aux alpas norvégiennes. Hän teki teoksensa kuvat hyvin tottuneesti akvatintamenetelmällä. Ruotsissa ja Norjassa toimiessaan hän näyttää "eurooppalaistuneen" taiteessaan. ==Katso myös== * Carpelan ==Lähteet== * Okkonen, Onni & Puolakka, Jaakko: Suomen taidegrafiikka. WSOY 1945. ===Viitteet=== ==Aiheesta muualla== * Svenskt biografiskt lexicon * Ateneumin teosluettelo Luokka:Suomalaiset taidemaalarit Luokka:Vuonna 1787 syntyneet Luokka:Vuonna 1830 kuolleet
Gabor-mitali

Gabor-mitali on Lontoon Royal Societyn vuosittain jakama tunnustus biotieteiden alalla monitieteellisesti vaikuttaneelle tieteilijälle. Palkinto on nimetty fyysikko Dennis Gaborin mukaan. Mitali on kullattua hopeaa, ja palkintoon kuuluu myös 2 000 punnan rahasumma. Aiemmin Gabor-mitali jaettiin parittomina vuosina lähinnä biologian, erityisesti geenitekniikan ja molekyylibiologian alalla vaikuttaneelle tieteilijälle. Palkinto jaettiin myös vuonna 2010, Royal Societyn 350-vuotisjuhlien kunniaksi. == Luettelo Gabor- mitalin saaneista == * 1989 Noreen Elizabeth Murray * 1991 A.R. Fersht * 1993 Charles Weissmann * 1995 David Hopwood * 1997 Kenneth Charles Holmes * 1999 Adrian Peter Bird * 2001 M. Azim Surani * 2003 Jean Begg * 2005 Lionel Crawford * 2007 Richard J. Roberts * 2009 Gregory Challis * 2010 Gideon Davies * 2011 Angela McLean * 2013 Christofer Toumazou * 2015 Benjamin Simons * 2017 Richard Durbin * 2018 Cait MacPhee * 2019 Alison Noble * 2020 David Stuart * 2021 Peter Donnelly * 2022 Graham Medley == Lähteet == == Aiheesta muualla == *Royal Society: Gabor-mitalin saajat Luokka:Royal Society Luokka:Tieteen ja tekniikan palkinnot
Kaapre Tynni

Kaapre Tynni (26. lokakuuta (uuden ajanlaskun mukaan 7. marraskuuta) 1877 Ala- Sakoska, Kolppana – 3. helmikuuta 1953 Helsinki) oli suomalainen opettaja ja toimittaja. == Elämä == Tynni kävi Kolppanan seminaarin vuosina 1896–1899, jonka jälkeen hän työskenteli Vallinginkylän koulussa Pietarin esikaupungissa. Sieltä hän siirtyi Pietarin saksalaiseen orpokotiin opettajaksi 1905. Tynni alkoi julkaista Uusi Inkeri -nimistä lehteä, jonka päätoimittaja hän oli ja joka lakkautettiin vuonna 1906 oikeuden päätöksellä. Nevan päätoimittajana hän toimi vuosina 1907–1910.Maist. K. Tynni 60-vuotias, Helsingin Sanomat, 07.11.1937, nro 301, s. 10, Kansalliskirjaston digitaaliset aineistot Vuosiksi 1906–1912 Tynni siirtyi Pietarin suomalaiseen yhteiskouluun. Hän opetti venäjän kieltä, Venäjän historiaa ja maantiedettä. Ylioppilastutkinnon Tynni suoritti 1912 Lappeenrannan yhteiskoulusta, jatkoi opiskeluaan Helsingin yliopistossa ja valmistui filosofian kandidaatiksi 1917. Hänestä tuli Kolppanan seminaarin johtaja 1917–1919. Tynni osallistui vahvasti politiikkaan ja oli näkemyksiltään sosialidemokraatti. Hän osallistui myös Inkerin itsenäistymis- ja autonomiapyrkimyksiin, joiden epäonnistuttua Tynni joutui siirtymään Suomeen vuonna 1919. Helsingissä Kolppanan seminaarin yläluokka suoritti sitten Tynnin johdolla opettajatutkinnon. Sittemmin Tynni toimi opettajana Helsingin teollisuuskoulussa ja Helsingin Kauppiaitten Kauppakoulussa. Tynni oli Inkerin opettajaliiton puheenjohtajana ja kuului raittiusseura Inkerin ja valistusseura Soihdun johtokuntiin. Inkerin vapaustaistelujen aikana hän oli väliaikaisen hoitokunnan jäsenenä Länsi- Inkerin rintamalla, oli mukana Inkerin pakolaisten avustus- ja valistustyössä sekä oli mukana perustamassa Inkerin Liittoa ja kuului liiton johtokuntaan. == Perhe == Kaapre Tynnin tyttäriä olivat kirjailija Aale Tynni, kääntäjä Martta Tynni ja professori Katri Rehtijärvi. ==Lähteet== Luokka:Suomalaiset opettajat Luokka:Suomalaiset päätoimittajat Luokka:Suomen Sosialidemokraattisen Puolueen jäsenet Luokka:Inkeriläiset henkilöt Luokka:Vuonna 1877 syntyneet Luokka:Vuonna 1953 kuolleet